[Foto’s] Vervalle sementfabriek word skouspelagtige woonplekDie Spaanse argitek Ricardo Bofill se La fábrica-woonplek (Foto: La fábrica) Toe die Spaanse argitek Ricardo Bofill in 1973 met vakansie in Barcelona was en ŉ vervalle sementfabriek raakgeloop het, het hy nie ŉ murasie gesien nie – Bofill het dié fabriek in 45 jaar in ŉ skouspelagtige en uitsonderlike woonplek omskep. Dié fabriek, getiteld La fábrica, dateer van die Eerste Wêreldoorlog en sluit 30 silo’s in. Ná jare se bou-en-breekwerk het hy voortgegaan om die buitemure van die gebou met plante te laat toegroei. Die binnekant het hy egter in ŉ moderne paleis omskep. Bofill skryf op sy webwerf dié projek is steeds in ontwikkeling en sal wees tot die dag wat hy nie meer ŉ argitek is nie, omdat dit “soos die omgewing, voortdurend verander”. Bron: Ricardo Bofill, Bored Panda